Reaktiot

Reaktiot ovat koomisessa mielessä tapahtuvia naamanvääntelyitä tai asioita, jotka eivät luonnollisista syistä johtuen voisi millään tapahtua. Ne ovat kuitenkin hetkellisesti mahdollisia, sillä hahmot tsemppaavat ja pistävät reaktionsa vuoksi kroppansa likoon. Esimerkki tällaisista reaktioista on Chopperin sarvet, jotka irtosivat hatun mukana tämän säikähtäessä Omin koiraa. 
== Roihuavat voimat ==
Timeskipin jälkeen Sanji on hyödyntänyt reaktioitaan muista poiketen myös taisteluissa, käyttämällä uutta Hell's Memories nimistä kykyään. Kun Sanji muistelee kaksivuotista tuskaansa Homppelandiassa, syttyy hän liekkeihin ja kykenee polttamaan vihollisiansa Diable Jamben tavoin, mutta paljon tehokkaammin. Sanji syttyi palamaan jo Thriller Barkissa, mutta vasta nyt hän on yhdistänyt uudelleen löytämänsä kyvyn hyökkäyksiinsä. Vastaavanlainen syttymisreaktio on nähty aiemmin muillakin hahmoilla, kuten Chopperilla tämän julistaessaan tulevansa vahvemmaksi Upper Yardin uhrialttarilla. Tämän perusteella myös Chopper voi käyttää Hell's Memoriesin kaltaista kykyä.
== Humoristiset hakinkäyttäjät ==
Koska huumorimielessä lähes mikä tahansa on mahdollista, on siksi sarjan tekijä, jumala ja nero Odakki luonut valtavan porsaanreiän, jolla heikoimmatkin hahmot voisivat mahdollisesti pärjätä huomattavasti vahvempiaan vastaan. Näin on myös tapahtunut esimerkiksi Namin pysäyttäessä Luffyn ja Zoron tappelun Whiskey Peakilla lyömällä heitä päähän, vaikka hänellä ei moiseen ole oikeasti kylliksi voimaa. Nami on lisäksi hakannut usein Luffyn naaman kumikehosta huolimatta verille ja mustelmille, johon normaalisti tarvittaisiin hakia.
== Valovalovoimat ==
Innostuessaan monet hahmoista ovat kyenneet käyttämään valovalovoimia etenkin silmistänsä. Kun Luffy näki ensimmäisen kerran Thousand Sunnyn Gaon Cannon -hyökkäyksen, häikäisi hän hyökkäyksen ihastelullaan jopa Zoron. Vaikka silmävaloilla ei ammutakaan Kizarun tavoin säteitä, voivat ne potentiaalisesti häikäistä vastustajan.
Luffylla on silmien lisäksi myös perhekalleudet, jotka tuottavat suuria määriä valoa, ja ne voivat valaista kokonaisia huoneita.
Category:Termit